Suid Afrikaanse Nuus Thread - Page 132 - Stormfront
Page 132 of 226 « First < 32 82 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 182 > Last »
12-31-2006, 02:31 AM #1311
‘Ons sal vallei terugvat’
Overbergse boere, veral dié in die Hemel-en-aarde-vallei buite Hermanus, leef in spanning omdat die polisie al meer as ’n jaar sukkel om ’n reeksverkragter wat dié gebied teister, vas te trek.
’n Plaasvrou (56) van die omgewing is op 9 Desember verkrag, en op Kersdag is ’n plaaswerker van die gebied aangerand. Verlede jaar is ses vroue van die omgewing verkrag. Die vermoede bestaan dat die oortreder Hannes (Die Skim) Mouwers (30) is. Daar word vermoed dat hy ook twee skoolmeisies van die dorp ontvoer het. Een van hulle word steeds gesoek.
Mouwers word ook gesoek op veertien aanklagte van verkragting, ontvoering, aanranding, huisbraak en brandstigting. Nie eens bendelede, wat polisievoertuie wat die gebied fynkam, agtervolg in die hoop om die beloning van R100 000 op Mouwers se kop, op te raap, kon hom tot dusver vaspen nie.
“Ons gaan die vallei terugvat,” het ’n ontstoke boer aan Rapport gesê. Hy wil anoniem bly omdat hy bang is vir aanvalle van ’n moontlik psigotiese misdadiger.
“My vrou en kinders moet nou in Hermanus woon totdat dié ou gevang word.” sê dié man wat in September ’n inbreker in sy sestienjarige dogter se kamer betrap het.
Die glibberige voortvlugtige, wat op die plaas Diepgat hier grootgeword het, ken die Hemel-en-aarde-vallei soos die palm van sy hand. Nadat hy die 56-jarige vrou uit haar plaashuis gesleep en verkrag het, het hy die polisie in Hermanus ’n uur later met sy slagoffer se selfoon gebel: “Ek sal nie gevang word nie; ek is gewapen en hou julle dop,” het hy gesê.
Hy het ook sy jong gyselaar, die dertienjarige Virencina (Rensie) Schroeder, met die polisie laat praat. Rensie, wat verstandelik effens gestrem is, het op 27 Desember verlede jaar uit haar ouerhuis op Diepgat verdwyn.
12-31-2006, 02:54 AM #1312
Boere na Mbeki oor Kersboodskap
Die georganiseerde landbou het hom op pres. Thabo Mbeki beroep te midde van die verslegtende verhouding met die minister van landbou en grondsake, me. Lulu Xingwana.
Die president van Agri SA, mnr. Laurie Bosman, sê hy begin vermoed dat daar ’n “komplot” is om boere in ’n slegte lig te stel nadat Xingwana boere in ’n Kersboodskap versoek het om hul plaaswerkers “menswaardig” te behandel.
Xingwana se Kersboodskap volg op haar herhaalde beskuldigings dat boere hul werkers sleg behandel.
“Me. Xingwana se optrede het implikasies omdat dit veralgemeen.
“Boere word daarvan beskuldig dat hulle hulle werkers aanrand, verkrag en selfs vermoor.”
Volgens Bosman het Agri SA pas ’n brief aan Mbeki geskryf om sy toetrede tot hierdie saak te versoek.
Die Menseregtekommissie is ook deur Agri SA gevra om ondersoek in te stel na Xingwana se beskuldigings, sê Bosman.
“Haar stellings kom op haat- spraak neer en dit kan boere se die veiligheidsituasie verder onder druk plaas.”
Agri SA het sy verklaring aan die Menseregtekommissie aangeheg by sy brief aan Mbeki.
Mbeki se kantoor het Agri SA in sy reaksie verwittig dat ondersoek ingestel word na beweerde voorvalle en dat Mbeki ’n gesprek daaroor met die landbouliggaam sal voer.
Bosman sê hy vind Xingwana se Kersboodskap veral verbasend in die lig van die gesprek wat Agri SA op 27 November met haar gevoer het.
Sy is toe versoek om volle besonderhede, onder meer die saaknommers van gevalle, aan Agri SA te verstrek.
“Geen inligting is egter ontvang nie, maar die minister bly daarop hamer, soos nou weer in die boodskap wat herhaaldelik oor die radio uitgesaai is.”
Oor die boere se verhouding met Xingwana sê Bosman: “Ons het ’n ongelooflike poging aangewend om ’n goeie verhouding met die nuwe minister te vestig sedert sy haar amp in Junie aanvaar het.
“Die situasie word egter bemoeilik omdat sy onkundig is en sommige van haar raadgewers aktiviste is.
“Juis daarom het ons op 27 November met haar gesprek gevoer.
“Sy het nie ’n idee wat op plase aangaan nie. Pleks stel sy net ’n bietjie ondersoek in na wat eintlik vir plaaswerkers gedoen word.
“Intussen word daar geen bystand van die regering vir behuising, skole en klinieke ontvang nie.
“Alles word deur boere self verskaf en dan het sy nog die vermetelheid om hierdie soort uitsprake te maak.”
Volgens Bosman het Xingwana se stellings ook buitelandse implikasies en kan dit die mark vir Suid-Afrikaanse uitvoer nadelig raak omdat almal sensitief is vir menseregteskendings.
“Ons het besluit dat die huidige toestand nie kan voortduur nie, die minister se uitsprake ondermyn die groei in die landbousektor. Ons het nie ’n keuse nie.”
Bosman het ook verwys na ’n uitlating deur Xingwana op 5 Desember toe sy gesê het die “toestand is baie sleg in die Vaal-gebied”.
“Bewerings word gemaak dat plaaswerkers geslaan word, dat vroue op die plase verkrag word deur die boere.”
Xingwana het toe gesê haar departement het ’n taakspan op die been gebring om alle aangemelde gevalle van die uitsetting van werkers saam met regsgeleerdes te ondersoek.
Rapport se herhaalde pogings om kommentaar van die minister se woordvoerder of die departement van landbou en grondsake te bekom, was vrugteloos.
01-02-2007, 09:44 AM #1313
Agt onwettige immigrante vas
NELSPRUIT - Eienaars van plase en kleinhoewes moet ekstra-versigtig wees voordat hulle in die toekoms werkers in diens neem. Dié waarskuwing volg nadat die polisie Vrydagaand agt onwettige immigrante gearresteer het wat op informele nederset-tings op plase woonagtig was.
Volgens insp. Dawie Pretorius, woordvoerder van die plaaslike polisie is dit steeds die verant-woordelikheid van eienaars om seker te maak dat werkers die nodige dokumentasie het en dat hulle stewige boetes opgelê kan word indien hulle onwettiges werk of huisvesting bied.
Lede van die plaaslike polisie se misdaadvoorkomingseenheid, reserviste, Witrivier honde-eenheid en die lugvleuel het in samewerking met immigrasie-beamptes twee nedersettings by The Rest en `n derde by Hermansburg besoek.
Alle wonings asook almal wat op die persele teenwoordig was, is deeglik deursoek en behalwe vir die onwettige immigrante is daar by The Rest ook 62 dagga-plante met `n geskatte straatwaarde van R12 400 gekonfiskeer.
Alhoewel operasies soos hierdie groot voordele bied in die stryd teen misdaad, blyk dit dat dit nie altyd soveel byval vind by plaas-eienaars nie.
Dit behoort die publiek egter gerus te stel dat die polisie selfs in die besige feesseisoen alles binne hul vermoë doen om die publiek te beskerm.
01-02-2007, 09:51 AM #1314
Slenter-slagoffer wil ander waarsku
’n Inwoner van Mooinooi het uit moedeloosheid Maandag ’n klag van bedrog teen ’n swembadbouer van Hartbeespoort by die Hartbeespoort polisie aanhangig gemaak nadat sy meer as R85 000 aan hom oorbetaal maar hy nog nie sy beloftes teenoor haar nagekom het nie.
Die man (±40 jaar oud) het ’n skriftelike kwotasie gegee vir die bou van ’n swembad, lapa, werk aan ’n borrelbad-pomp en rotskuns en het onderneem om die swembad te bou en subkontrakteurs vir die ander werk aan te stel.
Mev Leonie Smit het aan Kormorant vertel dat die swembadbouer, wat die naam van ’n bekende besigheid in Hartbeespoort gebruik het, vereis het dat die geld vooraf in sy dogter se rekening betaal word, blykbaar sodat al die ander kontrakteurs betaal kon word.
“Ek het die geld in sy dogter se rekening oorbetaal en die geld is getrek. Hy het daarna ’n gat vir die swembad kom grou en ’n gedeelte van die staalwerk gedoen. Die swembadbouer het nie weer opgedaag nie maar die mense wat die lapa moes bou wel. Hulle het pale geplant en toe geweier om verder te werk. Toe ek hulle vra hoekom hulle nie met die lapa aangaan nie, het hulle gesê dat die swembadbouer hulle nog nie betaal het nie,” het Smit gesê.
Volgens haar het hulle hom talle kere probeer skakel. Van die kere het hy wel geantwoord en verskonings gehad waarom hy nie by hulle kon uitkom nie terwyl hy die meeste van die kere glad sy foon geantwoord het nie. Smit het gesê dat hulle die besigheid, van wie se naam die swembadbouer gebruik gemaak het, geskakel het en dié besigheidseienaar het gesê dat hy nie toestemming het om onder hul naam te werk of enigsins hul naam mag gebruik nie.
“Ek moet nou ’n verdere R14 000 betaal sodat die lapakontrakteur die lapa sal klaarmaak. ’n Ander swembadbouer het ’n R44 000-kwotasie gegee om die swembad klaar te maak waarvan die gat gegrawe en die staalwerk halfpad voltooi is. Volgens die nuwe swembadbouer is die staalwerk nie op standaard nie en sal dit ook byna heeltemal oorgedoen moet word,” het Smit gesê.
Sy het Dinsdagoggend (gister) aan Kormorant gesê dat na sy die klag by die polisie aanhangig gemaak het die swembadbouer haar gebel en onderneem het om die geld terug te betaal. Volgens Smit wil sy graag ander mense waarsku sodat hulle nie dieselfde fout sal begaan wanneer hulle ’n kontrakteur aanstel nie. Sy sê dat sy gehoor het daar sewe ander mense is wat dieselfde skade gelei het en dat die totale bedrag geld sowat R600 000 beloop.
’n Woordvoerder vir die Hartbeespoort polisie het bevestig dat ’n klag van bedrog teen die swembadbouer gelê is en dat daar wel verskeie ander klagtes teen dié man aanhangig gemaak is.
“In een van die ander gevalle het mense hom die geld vir ’n borrelbad betaal en het hulle later uitgevind dat hy dié geld glo gebruik het om ’n borrelbad by die huis waar hy self woon in te sit,” het die woordvoerder gesê.
01-02-2007, 09:52 AM #1315
Helikopter vir misdaadvoorkoming ingespan
Elf mense is Maandagnag in hegtenis geneem toe byna 40 polisielede en amptenare van die Departement van Binnelandse Sake in 12 voertuie sowel as ’n helikopter van die Noordwes Lugvleuel aan ’n misdaadvoor-komingsoperasie in Hartbeespoort deelgeneem het.
Volgens ’n woordvoerder van die Hartbeespoort polisie is die helikopter van Rustenburg gebruik om die omgewing vanuit die lug te fynkam terwyl die polisielede en amptenare die arrestasies op die grond uitgevoer het. Lede van die Hartbeespoort polisiestasie is deur Hartbeespoort en Ga-Rankuwa reserwemaglede bygestaan.
Tien onwettige immigrante is in hegtenis geneem terwyl die elfde verdagte vir besit van dagga gearresteer is. Talle verkeerboetes is ook Maandagnag uitgereik.
Agt mense is die afgelope naweek in hegtenis geneem, ses van hulle tydens misdaadvoorkomings-operasies wat Vrydag en Sondag gehou is.
Insp Mary Modise, woordvoerder vir die Hartbeespoort polisie, het gesê dat drie onwettige immigrante en nog twee mense vir drink in die openbaar en bestuur onder die invloed van drank Vrydag gearresteer is. Die polisie het ook ’n verkeersboete vir verbysteek by ’n gevaarlike plek uitgeskryf.
Volgens insp Modise het die polisie tydens Sondag se operasie nog ’n onwettige immigrant in hegtenis geneem en is nog ’n verkeersboete uitgeskryf. Twee mense is ook Sondag in verband met ’n gewapende roof, wat Vrydagaand in Broederstroom gepleeg is, gearresteer.
01-02-2007, 03:39 PM #1316
Transitorowers vergeet hul aanvalsgeweer
’n Rowerbende wat gister ’n onbekende bedrag geld ná ’n transitorooftog gebuit het, het ’n outomatiese vuurwapen in die kattebak van die motor vergeet wat hulle op die toneel agtergelaat het.
Supt. Andy Pieke, polisiewoordvoerder, sê die onbekende getal verdagtes het teen omstreeks 13:00 op die hoek van Edlawstraat en Coronationrylaan naby die Roseacres-kliniek in Primrose, Germiston, aan die Oos-Rand met ’n gesteelde Mercedes-Benz in ’n Coin-geldwa vasgery om die geldwa tot stilstand te dwing.
Hier het hulle die twee wagte met vuurwapens aangehou voordat hulle vermoedelik met ’n enkele geldsak in ’n Toyota Camry gevlug het.
Die rowers was blykbaar só haastig om van die toneel af weg te kom dat hulle ’n outomatiese aanvalsgeweer in die Mercedes se kattebak vergeet het.
Dié vuurwapen sal volgens Pieke vir toetse gestuur word om te bepaal of dit in ander misdade gebruik is.
Geen skote is tydens die rooftog afgevuur nie en niemand is beseer nie. Niemand is ook gearresteer nie.
01-02-2007, 03:43 PM #1317
Stadskonstabels ‘rand polisievrou aan’
KAAPSTAD. – ’n Polisiekaptein en ma van twee het klagtes van aanranding, onregmatige inhegtenisneming en viktimisasie teen stadspolisielede in Gordonsbaai ingedien.
Dié polisielede het na bewering Vrydagmiddag die voertuig van kapt. Jacqueline Kotzé (34), wat van diens was, van die pad gedwing. Sy is na bewering rondgepluk, in ’n polisievoertuig geboender en deurentyd onwelvoeglike opmerkings toegesnou.
Volgens mnr. Pierre Kotzé (47), haar man, het sy vrou en hulle twee dogtertjies, Miecqe (3) en Yelcqe (1), omstreeks 16:10 in Gordonsbaaiweg by ’n rooi verkeerslig gestop. Kapt. Kotzé het toe haar oudste kind se sitplek platgeslaan sodat sy kon slaap.
Volgens mnr. Kotzé het ’n metro-polisievoertuig langs haar stilgehou en was die insittendes van die voertuig besig om iets vir haar te beduie.
“Hulle (die metropolisielede) het ’n woedende uitdrukking op hul gesigte gehad en het aanhoudend hul vingers vir my gewys en gepraat oor hul radio. Hulle het al nader aan my voertuig beweeg en my aandag heeltemal van die pad afgetrek,” het kapt. Kotzé in ’n verklaring gesê.
Sy is glo van die pad gedwing, waarna vier polisielede uit die voertuig gespring het. Volgens Kotzé het hulle aggressief en hard gepraat wat haar “bang en paniekerig gemaak” het.
Twee van die lede het na bewering vir mekaar gesê sy (Kotzé) het ’n houding en hulle sal haar ’n ding wys. Albei het daarna op haar geskreeu en gesê sy moet haar oë op die pad hou as sy bestuur. Kotzé het haar rybewys aan die beamptes gewys en gesê hulle moet maar ’n boete uitskryf omdat haar kinders ongemaklik begin raak.
Die lede het toe glo geskreeu sy moet uit die motor klim. Luidens die verklaring is Kotzé hardhandig deur twee van die lede aan die arms gegryp, “met oormatige geweld na die metro-polisievoertuig gesleep, haar hande agter haar rug geboei en in die voertuig gegooi”.
Die kinders is alleen in die motor gelaat. Kotzé is egter weer uit die metropolisievoertuig gehaal en in haar eie motor geplaas omdat die beampte nie geweet het hoe om haar motor aan te skakel nie.
Op pad na die Gordonsbaai-polisiekantoor het die konstabel wat die motor bestuur het, glo oor sy selfoon met iemand gespog “dat hy so pas ’n ryk, wit teef met ’n houding gearresteer het”.
Kotzé is in hegtenis geneem vir oproerigheid.
Volgens mnr. Kevin Maxwell, woordvoerder van die metro-polisie, sal die klagte deur direkteur Wilton Ganjana ondersoek word en na die metropolisie se eenheid vir interne ondersoek verwys word.
“ ’n Volledige ondersoek na die klagte sal gedoen word,” het Maxwell gesê.
01-03-2007, 02:47 AM #1318
WES-KAAP: Man sterf in vulstasie-skietery
KAAPSTAD. – ’n Werktuigkundige (32) is Saterdag dood in ’n skietery by die Bedgove-vulstasie in Lansdowne.
Volgens supt. Billy Jones, ’n polisiewoordvoerder, is mnr. Ronald Swarts van Crawford omstreeks 11:30 in die maag gewond in ’n skietery tussen twee verdagtes en sekerheidswagte.
Die slagoffer en drie mans het ’n motor na die werkwinkel gestoot toe twee mans op hulle losgebrand het.
Sekerheidswagte wat besig was om geld af te laai was onder die indruk dat die mans op húlle skiet en het teruggevuur.
Swarts is in die kruisvuur gewond en het later op die toneel beswyk.
Nog ’n man is in sy regterbeen gewond.
Hy is in ’n nabygeleë hospitaal behandel.
Volgens Jones is die verdagtes nog op vrye voet. ’n Saak van moord en poging tot moord word ondersoek.
01-03-2007, 11:44 PM #1319
Avontuur gee hulle geloof in mensdom
As geweld en misdaad jou moedeloos het, volg twee Pretorianers se voorbeeld en pak ’n reis van Europa na Suid-Afrika, deur Afrika, in jou Land Rover aan.
Mnr. Stef van Rheede van Oudtshoorn en sy vrou, Renée, het op Oujaarsaand in Pretoria gestop na dié drie maande lange reis en kan nie uitgepraat raak oor hul belewenis en die vriendelike mense wat hulle langs die pad teëgekom het nie.
“Dit gee ’n mens regtig weer hoop in die mensdom as jy sien hoe brandarm mense enigiets vir jou sal doen,” sê Renée.
Hulle het sowat 25 000 km op hul reis afgelê in die stokou Land Rover wat Stef gekoop, uitmekaargehaal en weer opgebou het om die perfekte reismasjien te maak. Hulle het in Oktober verlede jaar uit Northhampton, Engeland, vertrek en van daar deur Frankryk, Italië, Tunisië, Libië, Egipte, Soedan, Ethiopië, Kenia, Tanzanië, Zambië en Zimbabwe gereis en daarna huis toe.
“Dit was nog altyd ’n lewensdroom van ons – die romantiese idee uit ou Afrika-flieks,” sê Renée.
Van die lande waardeur hulle is, is natuurlik deur oorlog geteister, maar dit was ongelooflik om te sien hoe mense daar net gewoon met hul lewens aangaan en hoe vriendelik hulle boonop is, sê hulle.
“Ons het in Soedan, waar daar regtig niks behalwe sand is nie, die vriendelikste mense ontmoet. Hulle nooi jou almal vir soet tee, gee vir jou kos en dan huil hulle as jy weggaan, net omdat jy vir hulle ’n paar Engelse woorde in ruil kon leer,” sê Renée.
Die hele reis het hulle ’n skamele sowat $4 500 uit die sak gejaag.
Noord-Afrika is glo baie goedkoop en hulle kon vir $5 per dag in ’n hotel (al is dit van lae gehalte) oornag, eet en drink. Sodra ’n mens die gewilder toeriste-bestemmings tref, raak dinge weer duur.
In Zimbabwe, sê hulle, was dit soos ’n spookdorp. Daar is geen toeriste nie en hulle was byna die enigste inwoners in die hele dorp by die Victoria- waterval.
“Die mense daar is regtig desperaat,” sê hulle.
Waar smouse in ander lande jou glo bestorm as jy uit jou motor klim, het Zimbabwiërs moed opgegee.
“Hulle het hul pryse só verlaag net om ’n bietjie geld te kry, dat jy te sleg voel om iets by hulle te vat,” sê Stef.
Dit ten spyt, het die twee ’n belewenis gehad wat hulle “nie in woorde kan omsit” nie en het hulle “besef daar is baie goeie mense in die wêreld”.
01-03-2007, 11:47 PM #1320
‘Bomme en boikotte baat Afrikaans níks’
JOHANNESBURG. – Vraag: Om Afrikaans te bevorder, moet jy: (a) bomme plant soos die Baskiese separatiste, (b) blikkieskos boikot, want op die etiket is alles Engels, of (c) op die regering wag om jou taal te red.
Antwoord: Nie een van bogenoemde nie, sê die organiseerders van die tweede nasionale taalberaad wat volgende maand in Pretoria gehou word.
Afrikaanssprekendes moet eerder met sprekers van Suid-Afrika se (ander) inheemse tale saamspan op druk op die regering te plaas sodat Engels nie oorheers nie, het prof. Wannie Carstens, voorsitter van die Nasionale Forum vir Afrikaans (NFA) en organiseerder van die beraad, gister gesê.
Oudpres. F.W. de Klerk sal een van die sprekers wees.
Carstens, ook direkteur van die skool van tale aan die Noordwes-universiteit se Potchefstroom-kampus, sê hoewel die stryd vir die regte van Afrikaanses “beduidend vorentoe beweeg het” sedert die eerste taalberaad op Stellenbosch in Augustus 2004, “word grondwetlike waarborge steeds nie nagekom nie”.
“Die regering gaan Afrikaans nie red nie. Die regering gaan eintlik geen taal red nie. Ons is egter die sprekers, en ons onderneem om die pad te loop vir Afrikaans,” het hy gesê. “Maar dít wil ons nie doen as groepe wit sprekers nie.”
Carstens sê ’n inklusiewe stryd vir meertaligheid is die enigste oplossing vir die bevordering van Afrikaans, wat naas tien ander landstale leef.
Die NFA, wat met die Nasionale Taalliggaam vir Afrikaans saamspan vir die beraad, hoop daarom ander taalgemeenskappe sal ook weldra die taalstryd opneem.
“Ons sien nie die punt van die pad wat die Baske geloop het om bomme te plant nie. In die verlede is die stryd egter ook dikwels op die verkeerde manier geloop, soos boikotte weens die etikette op blikkies. Ons dink nie dit gaan noodwendig werk nie. Ons probeer inklusief, oorredend, vriendelik werk.
“Ek sal bly wees as die sprekers van die Afrikatale dieselfde pad loop, want dan word gesamentlike druk op die regering geplaas,” het Carstens gesê.
Dr. Karel Prinsloo, projekleier van die NFA se taaloudit van Afrikaans, het ook gesê vrese moet besweer word dat taalstryders “die regering wil oorneem” – hulle word eerder gedryf deur ’n begeerte om hul “idealisme uit te leef”.
“Die debat gaan nie net oor Afrikaners nie, al is Afrikaanse (taal-) stryders eintlik die voorlopers (vir meertaligheid). Al hoe meer Zoeloes beywer hulle vir Zoeloe as ’n universiteitstaal, en ons sal dít beslis steun.”
Die tweede taalberaad sal onder meer die bevindings bestudeer van ’n studie oor hoe meer as 500 munisipale biblioteke navrae oor Afrikaans hanteer, kyk na die vordering sedert die vorige beraad, en ’n volwaardige strategie vir Afrikaans vir die volgende paar jaar beraam – ook oor sy rol by Suid-Afrikaanse universiteite.
Volgens Prinsloo is só ’n voorlopige strategie verlede jaar op ’n beraad oor taalregte en die wet in Ierland voorgelê en “baie goed ontvang”.
■ Die beraad vind op 23 en 24 Februarie by die Universiteit van Pretoria plaas. Kontak [email protected] co.za met navrae.